
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«07» снежня 2021 г.
	         № 169
	   г. Масква




Аб зацвярджэнні Патрабаванняў да даследавання стабільнасці раслінных фармацэўтычных субстанцый (прэпаратаў 
на аснове лекавай расліннай сыравіны)
і лекавых раслінных прэпаратаў


У адпаведнасці з артыкулам 30 Дагавора аб Еўразійскім эканамічным саюзе ад 29 мая 2014 года, пунктам 2 артыкула 3 
і артыкулам 6 Пагаднення аб адзіных прынцыпах і правілах абарачэння лекавых сродкаў у рамках Еўразійскага эканамічнага саюза ад 23 снежня 2014 года Калегія Еўразійскай эканамічнай камісіі вырашыла: 
1. Зацвердзіць прыкладзеныя Патрабаванні да даследавання стабільнасці раслінных фармацэўтычных субстанцый (прэпаратаў на аснове лекавай расліннай сыравіны) і лекавых раслінных прэпаратаў.
2. Гэта Рашэнне ўступае ў сілу па сканчэнні 12 месяцаў з даты яго афіцыйнага апублікавання.
	

Старшыня Калегіі
Еўразійскай эканамічнай камісіі
	


М. Мясніковіч



	

	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 7 снежня 2021 г. №169





ПАТРАБАВАННІ
да даследавання стабільнасці раслінных фармацэўтычных субстанцый (прэпаратаў на аснове лекавай расліннай сыравіны) і лекавых раслінных прэпаратаў
I. Агульныя палажэнні
1. Гэтыя Патрабаванні прымяняюцца пры планаванні і правядзенні даследаванняў стабільнасці раслінных фармацэўтычных субстанцый (прэпаратаў на аснове лекавай расліннай сыравіны) і лекавых раслінных прэпаратаў, а таксама пры складанні рэгістрацыйнага дасье лекавых раслінных прэпаратаў.
2. Гэтыя Патрабаванні ўстанаўліваюць адзіныя падыходы да правядзення даследаванняў стабільнасці раслінных фармацэўтычных субстанцый (прэпаратаў на аснове лекавай расліннай сыравіны) і лекавых раслінных прэпаратаў і ўтрымліваюць апісанне даследаванняў стабільнасці сумесей расліннай фармацэўтычнай субстанцыі з вітамінамі і (або) мінеральнымі кампанентамі. Пры гэтым якасць раслінных фармацэўтычных субстанцый (прэпаратаў на аснове лекавай расліннай сыравіны) і лекавых раслінных прэпаратаў, спецыфікацыі і дакументацыя на кожны вітамін і мінеральны кампанент павінны адпавядаць устаноўленым патрабаванням. 
3. Гэтыя Патрабаванні не распаўсюджваюцца на лекавыя прэпараты, якія ўтрымліваюць асобныя кампаненты або сумесь кампанентаў з дакладна ўстаноўленым хімічным саставам, паколькі яны не разглядаюцца ў якасці лекавых раслінных прэпаратаў. 
4. Гэтыя Патрабаванні распрацаваны як дадатак да Правіл належнай вытворчай практыкі Еўразійскага эканамічнага саюза, зацверджаных Рашэннем Савета Еўразійскай  эканамічнай камісіі ад 3 лістапада 2016 г. № 77, Правіл рэгістрацыі і экспертызы лекавых сродкаў для медыцынскага прымянення, зацверджаных Рашэннем Савета Еўразійскай эканамічнай камісіі ад 3 лістапада 2016 г. № 78, і Патрабаванняў да даследавання стабільнасці лекавых прэпаратаў і фармацэўтычных субстанцый, зацверджаных Рашэннем Калегіі Еўразійскай эканамічнай камісіі ад 10 мая 2018 г. № 69, у частцы палажэнняў, якія датычацца раслінных фармацэўтычных субстанцый (прэпаратаў на аснове лекавай расліннай сыравіны) і лекавых раслінных прэпаратаў. 
5. Гэтыя Патрабаванні прымяняюцца з улікам палажэнняў актаў Еўразійскай эканамічнай камісіі (далей – Камісія), якія ўстанаўліваюць патрабаванні да якасці лекавых раслінных прэпаратаў, а таксама да выбару тэстаў і крытэрыяў прымальнасці для складання спецыфікацый на лекавую раслінную сыравіну, раслінныя фармацэўтычныя субстанцыі (прэпараты на аснове лекавай расліннай сыравіны) і лекавыя раслінныя прэпараты. 
6. Мэтамі правядзення даследаванняў стабільнасці з’яўляюцца атрыманне даных аб змяненні якасці расліннай фармацэўтычнай субстанцыі (прэпаратаў на аснове лекавай расліннай сыравіны) або лекавага расліннага прэпарату з цягам часу пад уплывам розных фактараў навакольнага асяроддзя (тэмпературы, вільгаці і святла), а таксама ўстанаўленне ўмоў захоўвання і тэрміну годнасці (тэрміну захоўвання) лекавага расліннага прэпарату.
II. Даследаванне стабільнасці раслінных 
фармацэўтычных субстанцый (прэпаратаў 
на аснове лекавай расліннай сыравіны)
7. Пры вывучэнні стабільнасці раслінных фармацэўтычных субстанцый (прэпаратаў на аснове лекавай расліннай сыравіны) неабходна ўлічваць палажэнні Патрабаванняў да даследавання стабільнасці лекавых прэпаратаў і фармацэўтычных субстанцый і гэтых Патрабаванняў.
8. Калі працэс вытворчасці лекавага прэпарату ўключае ў сябе ўзаемазвязаную з ім вытворчасць расліннай фармацэўтычнай субстанцыі (прэпарату на аснове лекавай расліннай сыравіны), то даследаванне стабільнасці праводзіцца толькі для гатовага лекавага расліннага прэпарату.
9. Калі лекавы раслінны прэпарат складаецца з сумесі раслінных фармацэўтычных субстанцый (прэпаратаў на аснове лекавай расліннай сыравіны), якія знаходзяцца ў шматдозавай упакоўцы, то пры выкарыстанні адпаведнага матэрыялу ўпакоўкі даследаванні стабільнасці раслінных фармацэўтычных субстанцый (прэпаратаў на аснове лекавай расліннай сыравіны) неабавязковыя пры ўмове, што састаў такіх субстанцый (прэпаратаў) у гатовым лекавым раслінным прэпараце можа быць вызначаны пры дапамозе адпаведнага метаду аналізу на працягу ўсяго тэрміну яго годнасці (тэрміну захоўвання). У выпадку, калі ёсць даныя аб стабільнасці кожнай расліннай фармацэўтычнай субстанцыі (прэпарату на аснове лекавай расліннай сыравіны), якая ўваходзіць у гатовую лекавую форму, і даказана адсутнасць узаемадзеяння паміж такімі субстанцыямі (прэпаратамі), дапушчальны альтэрнатыўны падыход, пры якім даследаванне стабільнасці гатовай лекавай формы лекавага расліннага прэпарату можна замяніць данымі аб стабільнасці асобных раслінных фармацэўтычных субстанцый (прэпаратаў на аснове лекавай расліннай сыравіны). 
10. Спецыфікацыі на лекавую раслінную сыравіну і раслінныя фармацэўтычныя субстанцыі (прэпараты на аснове лекавай расліннай сыравіны) складаюцца з улікам палажэнняў актаў Камісіі, якія ўстанаўліваюць патрабаванні да выбару тэстаў і крытэрыяў прымальнасці да складання спецыфікацый на лекавую раслінную сыравіну, раслінныя фармацэўтычныя субстанцыі (прэпараты на аснове лекавай расліннай сыравіны) і лекавыя раслінныя прэпараты. 
11. Правядзенне даследаванняў стабільнасці лекавай расліннай сыравіны пачынаецца па сканчэнні 3 месяцаў з даты яе нарыхтоўкі. Правядзенне даследаванняў стабільнасці раслінных фармацэўтычных субстанцый (прэпаратаў на аснове лекавай расліннай сыравіны) пачынаецца па сканчэнні 3 месяцаў з даты іх вытворчасці. Пры гэтым пры наяўнасці значнай дэградацыі раслінных фармацэўтычных субстанцый (прэпаратаў на аснове лекавай расліннай сыравіны) на працягу першых трох месяцаў пачатак правядзення даследаванняў стабільнасці па сканчэнні трох месяцаў не з’яўляецца прымальным.
12. У ходзе даследавання стабільнасці раслінных фармацэўтычных субстанцый (прэпаратаў на аснове лекавай расліннай сыравіны) дапускаецца абмежаваць частату выпрабаванняў у выпадку, калі вытворца мае дастаткова даных, атрыманых у выніку даследаванняў раней вырабленых серый.
13. У ходзе даследавання стабільнасці дапускаецца праводзіць паскораныя і прамежкавыя выпрабаванні ў выпадку, калі вытворца мае дастаткова даных, атрыманых у выніку даследаванняў раней вырабленых серый, і ёсць такая неабходнасць для ўстанаўлення ўмоў і тэрміну годнасці (тэрміну захоўвання) раслінных фармацэўтычных субстанцый (прэпаратаў на аснове лекавай расліннай сыравіны).
III. Даследаванне стабільнасці 
лекавых раслінных прэпаратаў
14. Спецыфікацыі на лекавыя раслінныя прэпараты складаюцца з улікам актаў Камісіі, якія ўстанаўліваюць патрабаванні да выбару тэстаў і крытэрыяў прымальнасці для складання спецыфікацый на лекавую раслінную сыравіну, раслінныя фармацэўтычныя субстанцыі (прэпараты на аснове лекавай расліннай сыравіны) і лекавыя раслінныя прэпараты. 
15. Неабходна кантраляваць біялагічна актыўныя рэчывы, якія абумоўліваюць дзеянне кожнай расліннай фармацэўтычнай субстанцыі, што выяўляюцца ў гатовым лекавым прэпараце.
16. У дачыненні да лекавых раслінных прэпаратаў, для якіх не ўстаноўлены складнікі з вядомай тэрапеўтычнай актыўнасцю, нельга прымяняць у якасці крытэрыю стабільнасці ў канцы тэрміну годнасці (тэрміну захоўвання) мінімальнае ўтрыманне аналітычнага маркёра, устаноўленае для расліннай фармацэўтычнай субстанцыі Фармакапеяй Еўразійскага эканамічнага саюза, зацверджанай Рашэннем Калегіі Еўразійскай эканамічнай камісіі ад 11 жніўня 2020 г. № 100 (далей – Фармакапея Саюза), а пры адсутнасці ў ёй – фармакапеямі дзяржаў – членаў Еўразійскага эканамічнага саюза (далей – дзяржавы-члены), паколькі заканчэнне тэрміну годнасці (тэрміну захоўвання), указанае ў спецыфікацыі, звязана з зыходным значэннем утрымання аналітычнага маркёра.  
17. Памяншэнне ўтрымання эфірнага алею на 20 працэнтаў або больш (напрыклад, у лекавых раслінных прэпаратах у форме парашкоў, вырабленых з сыравіны, якая ўтрымлівае эфірныя алеі) з’яўляецца дапушчальным у выпадку адпаведнасці яго ўтрымання на канец тэрміну годнасці (тэрміну захоўвання) лекавага расліннага прэпарату паказчыкам, устаноўленым Фармакапеяй Саюза, а пры адсутнасці ў ёй – фармакапеямі дзяржаў-членаў. Значэнне эфірнага алею для серыі лекавага расліннага прэпарату разлічваецца на аснове даных аб стабільнасці і павінна быць вышэйшым за мінімальнае ўтрыманне, указанае ў Фармакапеі Саюза, а пры адсутнасці ў ёй – у фармакапеях дзяржаў-членаў.  
18. Калі ўтрыманне аналітычнага маркёра (напрыклад, утрыманне актэазіду ў якасці аналітычнага маркёра трыпутніка ланцэталістага), прадугледжанае Фармакапеяй Саюза, а пры адсутнасці ў ёй – фармакапеямі дзяржаў-членаў, стабільнае ў расліннай фармацэўтычнай субстанцыі (прэпараце на аснове лекавай расліннай сыравіны) і ў цвёрдых лекавых формах, але нестабільнае ў некаторых вадкіх лекавых формах, то такі маркёр можа быць заменены іншым маркёрам, які падыходзіць для выбранай лекавай формы расліннага прэпарату. 
19. Для лекавых раслінных прэпаратаў на аснове здробненых (парашкападобных) раслінных субстанцый, якія ўтрымліваюць ацыляваныя гліказіды (што характарызуюцца сваёй высокай нестабільнасцю), у якіх пры захоўванні магчыма ўтварэнне больш стабільных гідралізаваных гліказідаў, пры даследаванні стабільнасці дапушчальнасць колькаснага выяўлення расліннай фармацэўтычнай субстанцыі (прэпарату на аснове лекавай расліннай сыравіны) або лекавага расліннага прэпарату на аснове сумы ацыляваных і гідралізаваных гліказідаў павінна вызначацца ў кожным канкрэтным выпадку на аснове аналітычных даных з улікам уплыву на эфектыўнасць і бяспеку лекавага расліннага прэпарату. Калі не абгрунтавана іншае, выяўленне гліказідаў і прадуктаў іх дэградацыі ажыццяўляецца пры дапамозе адпаведнага метаду выяўлення стабільнасці. 
20. Патрабаванні да выкарыстання характарыстычных храматаграм пры даследаванні стабільнасці лекавых раслінных прэпаратаў і ўстанаўлення дапушчальных адхіленняў утрымання кампанентаў з вядомай і невядомай тэрапеўтычнай актыўнасцю ў лекавых раслінных прэпаратах, у тым ліку ў камбінаваных лекавых раслінных прэпаратах, вызначаюцца з улікам актаў Камісіі, якія ўстанаўліваюць патрабаванні да якасці лекавых раслінных прэпаратаў. 
21. У дачыненні да лекавых раслінных прэпаратаў са спрошчаным рэгістрацыйным дасье, якія ўтрымліваюць вітаміны і (або) мінеральныя кампаненты, стабільнасць вітамінаў і (або) мінеральных кампанентаў пацвярджаецца на працягу тэрміну годнасці (тэрміну захоўвання) лекавага расліннага прэпарату з улікам актаў Камісіі, якія ўстанаўліваюць патрабаванні да якасці лекавых раслінных прэпаратаў. 
22. На падставе аналізу рызык для якасці лекавага расліннага прэпарату дапускаецца выкарыстоўваць вынікі паскораных і прамежкавых выпрабаванняў з мэтай ацэнкі ўплыву кароткатэрміновых адхіленняў ад умоў захоўвання, указаных у маркіроўцы (напрыклад, пры транспарціроўцы, адгрузцы лекавага прэпарату). 

